એક તરફ રાજદ્રોહના આરોપ સાથે કોર્ટમાં આ અંગેનું તહોમતનામું રજૂ કરી દેવાયું છે. સાથેસાથે સરકાર અને પાટીદાર અગ્રણીઓ સમાધાનની તૈયારી દર્શાવી રહ્યાં છે ત્યારે કાયદાકીય રીતે આ બાબત કેટલી શક્ય છે તે અંગે હાર્દિકના ઍડવોકેટ રહી ચૂકેલા બાબુભાઈ માંગુકિયા કહે છે, “સમાધાન કોઈ પણ બાબતે થઇ શકે, પરંતુ રાજદ્રોહની ફરિયાદ પાછી ખેંચવાની વાત મારા માનવા મુજબ શક્ય નથી. આ બાબત હવે દૂધમાં છાશ નખાઈ ગયા જેવી છે. છાશ નાખ્યા બાદ દૂધ દૂધ રહેતું નથી.”